ДИР КЕЧ1.

Данде рак1 къан къварид дун йигеб мехалъ,

Куч1духъе чучана ургъалил керен ,

Чара хвараб мехалъ къаламги босун,

Къиматал раг1абаз хъвана саринал .

Дир кеч1 боржун ана муг1рузда т1асан,

Т1урт1улел кверахъа кодоса борч1ун,

Гьелда куркьбал гьуна дир х1ухьлал гьорол,

Х1алуцун каранльан къват1ибе араб.

Хъах1илаб зобазда х1инч1лъунги боржун,

Х1айранал бакънаца ч1ирч1идана гьеб,

Ч1алг1ен чучиялье хал гьабун йигей,

Хадуб квер хьваг1ана нух бит1иялъе.

Боржун ана доб кеч1 х1анч1ил куркьбазда,

Рек1ел балъголъаби цадахъги росун,

Сардил макьу бикъун къварилъи чучун,

Маг1илъ х1улиги ччун, х1арфаз щунщараб.

.

Гьелъ бакънал рачана гъут1бузул каралъ,

Раг1дукь свак чучизе г1одор ч1аразе,

Г1ищкъу ккезабуна г1умруги рихун,

Хвалил пикрабазда паналъаразде.

Гьеб кодоб рещт1ана керенги унтун,

Кивеяли вас ун г1одой ч1варалде,

Ч1алг1арав гьудулги аск1оса т1аг1ун,

Маг1ил г1орал т1олей г1одой йиччазе.

Дир кеч1 кодоб ч1ана магжилъе къулун

Къваридго ватарав херав чиясухъ,

Хабалалъ заназде т1аде мугьги бан

Рокъой т1ад.юссарай т1анч1азул бабахъ.

Гьелде рак1ги чучун чангияз диде

Дуг1адулъ рехселин хабар бач1ана,

Хабал раг1алдаги к1очон теларин,

Дие рак1 гьабураб доб пашманаб къо....